VS00019903
Datum: 2011-05-24T02:00:00.000+02:00
datum_sodbe_i_stopnje: 2016-10-28T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: izredno hudi primeri
odskodnina: 508.000 EUR (enotna odškodnina)
opombe: II Ips 334/2017 Revizja tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

do 7 let

V času škodnega dogodka je bil oškodovanec star 19 mesecev.

## Škodni dogodek

Prometna nesreča.

## Poškodba

Katastrofalna škoda - ishemična in difuzna okvara možganov, obtolčenina podaljšane hrbtenjače, obtolčenina vratne, prsne in ledvene hrbtenjače, stabilni zlom četrega prsnega vretenca, obtolčenina čela in pnevmotoraks.

## Telesne bolečine

Hujših bolečin na začetku in kasneje zaradi prekinitve senzoričnih poti ni imel. Vse življenje bo trpel lažje bolečine zaradi nesposobnosti samostojnega dihanja.

#### Hospitalizacija

9 mesecev, od tega 5 mesecev na intenzivni negi; naknadno še 10x po nekaj dni 3. 3 operacije na hrbtenici, vstavitev cististome, spodbujevalca prepone, ventrikularne drenaže, traheotomija.

#### Rehabilitacija

1 leto, od tega pol leta v tujini; bila je zelo boleča in naporna.

#### Nevšečnosti med zdravljenjem

2x bronhoskopija, večkrat CT in RTG in številne nevšečnosti, vezane na dolžnino bivanja v intenzivni enoti in težo poškodb.

## Strah

Hud primarni strah, ki je trajal nekaj sekund do izgube zavesti. Zmeren sekundarni strah je občutil eno leto zaradi bolečin in hospitalizacije po zbujanju iz kome. Napade strahu je imel in jih še ima ob težavah z dihanjem. Blag sekundarni strah je občutil tudi doma in med občasnimi hospitalizacijami zaradi neznanega okolja.

## Zmanjšanje življenjske aktivnosti

Oškodovanec je utrpel katastrofalne trajne posledice kot so tertraplegija, kronična dihalna odpoved, odvisnost od respiratorja, vstavljena mu je traheostoma. Zato je nesposeben za premikanje, gibanje, opravljanje česarkoli, le gleda lahko okoli sebe; zaradi traheostome je prišlo do nesposobnosti razvitja govora, kar otežuje komunikacijo; zaostal je v kognitivnem razvoju in je ravni dveletnega otroka. Vse življenje bo potreboval stalno nego in rehabilitacijo, odvisen bo od aparatur in drugih ljudi, kar bo povzročalo še dodatne zdravstvene zaplete, ki bodo povečevali bolečine, nevšečnosti itd. Stanje je dokončno, pričakovati je lahko le manjše izboljšanje kognitivnih funkcij.

Njegov dan poteka tako, da je vsak dan tekom dneva in noči katetiziran in asperiran, od tega nekajkrat s pomočjo eksu-insuflatorja, ko ga je treba odlopiti od respiratorja in zato trpi zaradi pomanjkanja kisika; če je prehlajen, so ti postopki še hujši. Nobeno noč ne more spati zdržema, ker ga je treba zaradi aspiracije in menjave katetra zbujati. Čiščenje sluzi ga sili na bruhanje. Vsakodnevne aktivnosti so omejene na terapijo, vadbo na FES kolesu, gledanje risank in poslušanje pravljic.V hladnem vremenu ne more ven, ker cevi na aparatih zmrznejo. Temperature ne more uravnavati in dobiva hladen zrak neposredno vase. Odkar je obiskoval vrtec oziroma šolo je njegovo socialno življenje boljše. Prisoten pa je hud zaostanek za vrstniki in njegove kognitivne sposobnosti so manj kot 10 odstotkov sposobnosti vrstnikov. Dojemanje okolice je na stopnji dvoletnega otroka (in slabše kot pred poškodbo). Sposoben je opazovati okolico, v manjši meri se je tudi zaveda. Kadar so okoli ddrugi otroci se verjetno zaveda, da je drugačen in nekja ni v redu. Zaradi aparatov ne more izražati svojih želja.

#### Opis invalidnosti

100-odstotna invalidnost.

## Skaženost

Vidno je, da je tetraplegik, da ima traheostomo in dihalni aparat; vidna je atrofija mišičja, brazgotine na hrbtu in trebuhu. Skaženosti se ne zaveda v celoti.

---

ZOR člen 200